
Bakgrunn og begrunnelse for forslag	 til årsmøtet, OSK  20. mars 2018 – 

utgifter i forbindelse med kurs og autorisasjon for dommere, teknisk spesialist og lignende

Skøyteidrettene, Norges skøyteforbund og klubbene som er tilsluttet er avhengige av at det utdannes funksjonærer og dommere etc. for at det skal kunne avholdes nasjonale og regionale konkurranser/stevner. Klubben har hvertfall 4 medlemmer og tidligere aktive som i løpet av denne sesongen har tatt Teknisk spesialist kurs (kunstløp) i regi av Norges skøyteforbund og disse har i tillegg, som en del av utdanningen, vært aspiranter i nasjonale konkurranser utenbys. Det medfører både reiseutgifter og boutgifter for den enkelte. 

I minst 3 konkurranser i aspirantperioden representerer medlemmene OSK som klubb, både som aspiranter og i flere tilfeller som en del av panelet i enkelte klasser i konkurransene. I følge representant for Norges skøyteforbund dekker klubbene vanligvis utgiftene i aspirantperioden.  

For å bidra til å sikre at nødvendig utdanning av dommere, tekniske spesialister og lignende til skøytesporten i OSK  er uavhengig av personlig økonomi, foreslås følgende: 



Forslag til årsmøtet –  Refusjon av utgifter ved dommerutdanning og lignende

OSK refunderer fra og med sesongen 2017-2018  medlemmers utgifter i forbindelse med utdanning og aspirant oppdrag i regi av Norges Skøyteforbund. Herunder utdanning som dommere, tekniske spesialister, startere og lignende.

For å få refundert utlegg, må den enkelte sende inn kvitteringer for reiseutgifter og boutgifter til klubbens kasserer/hovedstyre.


Eli Størksen, OSK medlem 

